Alboraia celebra el Dia Internacional de la Ciutat Educadora
21 de novembre de 2022 00:00

La Ciutat Educadora, ciutat de pau i oportunitats, és el lema per al Dia Internacional de la Ciutat Educadora 2022. Des de l'Ajuntament d'Alboraia i els Serveis Municipals d'Educació, Joventut i Serveis Socials, s'ha preparat un variat programa d'activitats per a aquesta commemoració.

Del 21 al 25 de novembre

Cal·ligrames: activitat poètica visual sobre la pau

L'alumnat de l'aula d'Infoeduca, de les activitats educatives municipals confecciona diversos cal·ligrames amb frases o paraules sobre la pau, per a formar una imatge que expressa visualment el que la paraula o paraules diuen. 

Lloc de realització: Centre Municipal de Serveis d'Educatius (C/Canonge Julià, 33)

Dimarts 22 de novembre

11:30h Mon Gran sembrant junts

Taller de plantar llavors en grup en l'hort urbà, per a conéixer les condicions i atencions que necessiten les plantes per a viure. Amb l'objectiu de fomentar el patrimoni verd de la ciutat i reflexionar sobre el creixement de les llavors i les oportunitats que ofereix la ciutat per a la integració social, personal i familiar de les persones amb diversitat funcional.

Lloc: Barraca Municipal d'Alboraia (Passeig d'Aragó o ronda est d'Alboraia)

Dijous 24 de novembre

18.00h Exposició de pintura i dibuix: “La Ciutat Educadora, Ciutat de Pau i oportunitats”

Mostra de  pintures i dibuixos per a visibiliar les oportunitats que ofereix la ciutat i els desitjos de pau.

Lloc de realització: Centre Municipal de Serveis d'Educatius (C/Canonge Julià, 33)

Dimarts 29 de novembre

18.00h Mural participatiu

Realització d'un mural per part de l'alumnat, donant a conéixer les oportunitats que ofereix la ciutat, amb l'objectiu de promoure la pau, la convivència i la solidaritat de manera participativa.

Lloc de realització: Centre Municipal de Serveis d'Educatius (C/Canonge Julià, 33)

Del 30 novembre al 2 de desembre

9:00h a 14:00h Mural sobre les oportunitats que ofereix la ciutat

Cal·ligrames creats per l'alumnat de l'aula d'Infoeduca, de les activitats educatives municipals i Mon Gran, fruit de les seues pròpies reflexions i sentiments sobre què és per a ells una ciutat de Pau i Oportunitats. Amb l'objectiu que la ciutadania puga contribuir a la construcció del mural de manera participativa i es promoga el diàleg i servisca per a conéixer totes les oportunitats que ofereix el municipi. 

Lloc de realització: Ajuntament d'Alboraia (C/Miraculosa, 17)

Dimecres 30 de novembre   

16:00h a 18:00h Lectura dramatitzada sobre collage

L'alumnat de  Cicle I de Formació de Persones Adultes a través d'una lectura dramatitzada mostrarà els treballs realitzats en el taller d'escriptura creativa sobre la pau i les oportunitats que ofereix La Ciutat Educadora.

Lloc de realització: EPA (C/Canonge Julià, 33)

17:00h Espai Jove per la pau

Difusió i reflexió de "Ciutat educadora, ciutat de pau i oportunitats". S'explicarà el que comporta que Alboraia siga ciutat educadora i es realitzaran frases al voltant del concepte que es quedaran plasmades en una paret de l'Espai Jove, juntament amb el logo que el dibuixaran els mateixos joves. L'objectiu és donar a conéixer a les persones joves què són les ciutats educadores, les oportumidades que ofereix la ciutat i la importància de cultivar la pau i la bona conviència.

Lloc de realització: Espai Jove (Passeig Aragó, 96)

Divendres 2 de desembre

11:00 Contacontes: El Compàs Ballarí.

Activitat desenvolupada des dels Serveis Socials: Mon Gran i la col·laboració de "Paula et Compta", per a celebrar el dia Internacional de les Persones amb Diversitat Funcional. Dirigit a l'alumnat del primer curs de primària dels Centres Educatius d'Alboraia que l'han sol·licitat. Lloc de realització: Teatre l’Agrícola (C/Cervantes, 3)